རྫོགས་པ་ཆེན་པོ་ནམ་མཁའ་སྤྱི་གཅོད་ཀྱི་
ཐབས་དྲུག་གསལ་བའི་ལག་ལེན་
བཞུགས་སཱོ། །
།མཁའ་ལྟར་ཀུན་ཁྱབ་མི་གཡོ་ནམ་མཁའི་ངང་། ཚད་མེད་བཞི་ལྡན་ཐུགས་
ཉིད་ཉི་མའི་སྙིང་། མཁྱེན་བརྩེའི་འོད་ཟེར་མ་རིག་མུན་པ་སེལ། བདེར་གཤེགས་
དགོངས་རྒྱུད་རྣམས་ལ་ཕྱག་འཚལ་བསྟོད།
ད་འདི་ནས་མར་ལ། རྫོགས་པ་ཆེན་པོ་ནམ་མཁའ་སྤྱི་གཅོད་ལྟ་བའི་ཀློང་ལས།
ཉམས་ལེན་གསལ་བའི་སྒྲོན་མ་ཞེས་བྱ་བ་སྟོན་ཏེ། དེ་ལ་ཡང་ཕུན་སུམ་ཚོགས་
པ་ལྔས་གཏན་ལ་ཕབ་སྟེ། དུས་དང་། གནས་དང་། སྟོན་པ་དང་། འཁོར་དང་།
བཀའ་འོ། །དེ་ལ་དུས་ནི་སངས་རྒྱས་བསྟན་པའི་བདག་པོ། ཐུགས་ཀྱི་བསྟན་པ་རྗེས་
སུ་བཞག་པའི་དབུའོ། །གནས་ནི་ལྷོ་ཕྱོགས་འཛམ་བུ་གླིང་གི་སོག་ཀ། དུས་གསུམ་
གྱི་བདེ་བར་གཤེགས་པ་ཐམས་ཅད་འཁྲུངས་པའི་ཡུལ། གནས་མཆོག་དམ་པ་འོལ་
མོ་ལུང་རིང་གི། ཤར་ཕྱོགས་གཡུང་དྲུང་བཀོད་པའི་གླིང་ཞེས་བྱ་བ། འོད་ཀྱི་ལྷ་རི་
སྤོས་མཐོན་གྱི་རྐེད་པ། སྣ་ཚོགས་བྱང་ཆུབ་ཤིང་གི་ནགས་ཚལ། དྲི་མེད་མངོན་པར་
དགའ་བའི་དགོན་པ། ཤེལ་བྲག་གཡུང་དྲུང་རིས་ཀྱི་གཞལ་ཡས་ཞེས་བྱ་བ། ཉམས་
དགའ་བ། ཕུན་སུམ་ཚོགས་པ། ཡིད་དུ་འོང་བ། འདབ་ཆགས་དང་། བྱ་རིགས་
183

གསུང་རབ་སྒོ་མཛོད་རིན་པོ་ཆེའི་གླེགས་བམ། 140
དང་། གཅན་ཟན་མང་པོའི་སྐད་སྙན་སྒྲོགས་པ། ནམ་ཟླ་དབྱར་དགུན་གྱི་ཆ་མེད་
ཅིང༌། དུས་བཞི་རྒྱལ་མོས་ཆ་སྙོམ་པ། རྩ་བར་གྲོང་དང་གྲོང་ཁྱེར་དང་། གྲོང་བརྡལ་
ལས་སོགས། ཕུན་སུམ་ཚོགས་པའི་ཡོ་བྱད་དང་ལྡན་པའོ། །སྟོན་པ་ནི་དགོངས་རྒྱུད་
རྣམ་པར་དག་པའི་རྒྱུད་འཛིན། ལྷ་ཀླུ་མི་གསུམ་གཤེན་གྱི་བཀའ་བབ། སྟོན་པ་བདེ་
བར་གཤེགས་པའི་ཞལ་སྐྱིན། བདེ་བར་གཤེགས་པ་གོང་མ་རྣམས་ཀྱི་མདོར་བསྡུད།
སེམས་དཔའ་གདུང་རྒྱུད་རྣམས་ཀྱི་དབུ་འཆད། གཤེན་ནམ་མཁའ་སྣང་བའི་མདོག་
ཅན། ཞེས་བྱ་བ། ཐེག་པ་རིམ་དགུའི་དོན་ཐུགས་སུ་ཆུད་ཅིང་། དགོངས་ཉམས་
རྒྱུད་ཀྱི་ཉམས་ལོན་པ། གོང་མའི་བཀའ་རྒྱུད་འཛིན་པ། འགྲོ་བའི་དཔལ་དུ་གྱུར་
པ། ཐེག་ཆེན་གྱི་དོན་དམ་རྟོགས་པ། རྫོགས་ཆེན་གྱི་ལྟ་བ་འབྱོང་བ། ཏིང་ངེ་འཛིན་
གྱི་དགོངས་པ་གསལ་བ། གཡུང་དྲུང་གི་བོན་ལ་བྱན་ཆུད་པ། སྤྲུལ་པའི་སྐུ་ཕུན་སུམ་
ཚོགས་པའི། འཁོར་ནི་ལྷ་དང་། ཀླུ་དང་། མི་དང་། ལྷ་མ་ཡིན་དང་། ནམ་མཁའ་
ལྡིང་དང་། མི་འམ་ཅི་དང་། ལྟོ་འཕྱེ་དང་། གྲུལ་བུམ་དང་། བྲམ་ཟེ་དང་། རྨངས་
རིགས་དང༌། གདོལ་པ་དང༌། རྒྱལ་རིགས་དང་། སྤྲེ་འུའི་བྱང་ཆུབ་སེམས་དཔའ་
རྣམས་དང་། དད་པ་ཅན་བསམ་གྱིས་མི་ཁྱབ་པ་སྟེ། འཁོར་ཕུན་སུམ་ཚོགས་པའོ།
བཀའ་ནི་སྟོན་པ་ཀུན་ཏུ་བཟང་པོ་ཐུགས་ཀྱི་སྙིང་ཁུ། ཚད་མེད་འོད་ལྡན་གྱི་ཐུགས་
ཀྱི་དགོངས་པ། འཕྲུལ་གཤེན་སྣང་ལྡན་གྱིས་ཞུ་དོན། ཡུམ་སྲས་གཤེན་གསུམ་གྱི་
ཐུགས་བཅུད། སྟག་ལ་མེ་འབར་གྱི་སྙན་རྒྱུད། ལྷ་ཀླུ་མི་གསུམ་གྱིས་བཀའ་གནང་།
ནམ་མཁའ་སྣང་མདོག་གིས་མདོར་བསྡུས། མཐོང་བར་དཀའ་བ། རིག་པར་དཀོན་
པ། ཕག་སྒྲིབ་ཆེ་བ། ཀུན་ལ་གབ་པ། ཡོངས་ལ་སྦས་པ། སྤྱད་ན་སླ་བ། བྱ་བ་མྱུར་
བ། མདོ་དོན་ཆེ་བ། ཐམས་ཅད་གྲོལ་བ། གཅིག་ཏུ་བསྡུད་པ། མང་དུ་སྤྲོ་བ། ཉུང་
དུ་འདུས་པ། ཀུན་ལ་དཀོན་པ། ཡོངས་ལ་ཁྱབ་པ། ཞེས་བྱ་སྟེ། ཕུན་སུམ་ཚོགས་
།
184

སེམས་སྡེ།
ཐབས་དྲུག་གསལ་བའི་ལག་ལེན།
པའོ། །དེ་ལྟར་སྟོན་པ་ཕུན་སུམ་ཚོགས་པ་ལྔ་ལྡན་དུ་བཞུགས་ནས། འཁོར་རྣམས་
ལ། འཕྲུལ་ངག་བདེན་པའི་བོན་གྱིས་འཁོར་ལོ་བསྐོར་རོ། །དུས་དེ་ཙམ་ན། ཡུལ་
ཞང་ཞུང་གི་ཡུལ། གྲོང་ཁྱེར་རྒྱལ་བ་མྱེས་ཡུལ། མཁར་ཁྱུང་ལུང་དངུལ་མཁར་གྱི་
ནང་ནས། ཡབ་རྒྱུང་ཡར་མུ་ཁོད་དང༌། ཡུམ་ཕྱ་བཙུན་གུང་མ་དང་གཉིས་ལ། སྲས་
ཚད་མེད་འོད་ལྡན་གྱིས་བྱིན་གྱིས་བརླབས། མཚན་དང་ལྡན་པ་གཅིག་འཁྲུངས་ཏེ།
མ་འོངས་པའི་མངོན་ཤེས་ཐུགས་ལ་གསལ་ནས། གཡུང་དྲུང་གི་བོན་མང་པོ་ཐུགས་
སུ་ཆུད་ནས། མཁར་ཁྱུང་ལུང་དངུལ་མཁར་དབུས་སུ། གསས་མཁར་གསང་བ་
སྤྱི་སྤུངས་ཀྱི་སྒྲུབ་པ། ཕྱག་ཏུ་བཞེས་ནས་བཞུགས་སོ། །དུས་རེས་ཤིག་ཐོ་རངས་ན།
ནམ་མཁའ་ལ་སྒྲ་སྙན་པ་དང་། བར་སྣང་ལ་འོད་གསལ་བ་མང་པོ་ཤར་རོ། །འཇིག་
རྟེན་གྱི་ཁམས་ཐམས་ཅད་གཡོ་བ་དང་། མེར་བ་དང་། ལྡེག་པ་དང་། དེ་དག་ཡལ་
བའི་རྗེས་སུ་མདུན་གྱི་བར་སྣང་ལ། བུད་མེད་དཀར་མོ་གསེར་གྱི་ཐོར་གཙུག་ལ།
གཡུའི་ལན་ཕྲན་ཅན། སྐུ་ལ་གཞའ་ཚོན་གྱི་ན་བཟའ་གསོལ་བ། འཕྲག་པ་གཡས་
གཡོན་དུ། གསེར་གྱི་ཉི་མ་དང་། དུང་གི་ཟླ་བས་བརྒྱན་པ། ཕྱག་ན་དངུལ་དཀར་
གྱི་མེ་ལོང་བསྣམས་པ། རིན་པོ་ཆེའི་བྱ་ཁྱུང་ལ་བཅིབ་པ། འཁོར་དུ་བུད་མེད་ཁ་དོག་
བརྒྱད་དང་ལྡན་པ། ཕྱག་ན་དར་གྱི་ཅོད་པཎ་དང་། གསལ་བའི་སྒྲོན་མེ་བསྣམས་
པ། མཁའ་ལྡིང་ནག་མོ་ལ་བཅིབ་ནས། དར་གྱི་ན་བཟའ་པུ་རུ་རུ་བྱེད་པ་བརྒྱད་ཀྱིས་
བསྐོར་ནས་འདུག་གོ །
དེ་ནས་དབུས་ཀྱི་གཙོ་མོའི་ཞལ་ནས། གསུངས་པ། ཉོན་ཅིག་ཁྲི་གྱེར་སྟོང་ནམ་
ཉོན། ས་གཞིའི་གཏོས་ལ་འཁྲས་མ་བཅའ། ནམ་མཁའི་དབྱིངས་སུ་སྐུ་མཁར་
བརྩིགས། བར་སྣང་ཁམས་ལ་ལྟད་མོ་ལྟོས། འདབ་ཆགས་རྒྱལ་པོ་འདི་ལ་ཆིབས།
།ཉི་མའི་དཀྱིལ་འཁོར་གུར་དུ་ཕུབ། རྩི་ཤིང་ནགས་ཚལ་ལུས་ལ་བརྒྱན། རིན་ཆེན་
185

གསུང་རབ་སྒོ་མཛོད་རིན་པོ་ཆེའི་གླེགས་བམ། 140
གསེར་གྱི་གླིང་དུ་སྡོད། འཇིག་འདྲལ་མེད་པའི་གནས་ཡུལ་དུ། ནམ་མཁའི་བདག་
པོ་དེ་ན་བཞུགས། ཟད་མེད་ཡིད་བཞིན་ནོར་བུ་ལོངས། མི་རྗེ་དབང་པོའི་ཐུགས་
རྒྱུད་ཟུངས། སྒྱུ་མ་མཁན་གྱི་གྲོང་ཁྱེར་ཤིག །མྱུར་མགྱོགས་བང་ཆེན་ཕྱོགས་བཅུར་
རྫོངས། གཏད་པ་མེད་པའི་ལས་གྲུབ་ནས། ཐོབ་པ་མེད་པའི་ནོར་ལོན་ན། ཁྱོད་ཀྱི་
བསམ་པ་མཐར་རུ་ཕྱིན། བདག་ཆག་རྣམས་ཀྱང་དེ་ལ་དགྱེས། ཞེས་གསུངས་ནས།
ནམ་མཁའ་ལ་གཤེགས་སོ། །དེ་ལ་གྱེར་སྤུངས་ཆེན་པོས་དགོངས་པ་བཏང་ནས།
བུད་མེད་ནི་གཡུང་དྲུང་བོན་གྱི་མངའ་བདག་སྲིད་པའི་རྒྱལ་མོ་ཡིན་པར་གོ །འཁོར་
བརྒྱད་ནི་བསྟན་པ་ཕྱོགས་བཅུར་སྐྱོང་བའི། དུར་ཁྲོད་ཀྱི་སྐྱོང་མ་བརྒྱད་ཡིན་པར་
གོ །ས་གཞིའི་གཏོས་ལ་འཁྲས་མ་བཅའ་ཟེར་བ་ནི། ཐེག་དམན་ལ་བློ་མ་ཞེན་བྱ་བར་
གོ །ནམ་མཁའི་དབྱིངས་སུ་སྐུ་མཁར་བརྩིགས། བྱ་བ་ནི། ཐེག་པ་ཆེན་པོ་སྟོང་ཉིད་
ཀྱི་དོན་ལ་དམ་ཆོས་བྱ་བར་གོ །བར་སྣང་ཁམས་ལ་ལྟད་མོ་ལྟོས། བྱ་བ་ནི། སེམས་
ཉིད་ཡེ་སྟོང་རྩ་བྲལ་གྱི་ངང་དུ་སྡོད་བྱ་བར་གོ །འདབ་ཆགས་རྒྱལ་པོ་འདི་ལ་ཆིབས།
བྱ་བ་ནི། ལྟ་བའི་རྡེང་བསྐྱེད་བྱ་བ་རུ་གོ །ཉི་ཟླའི་དཀྱིལ་འཁོར་གུར་དུ་ཕུབ། བྱ་བ་
ནི། སྒོམ་པའི་མདངས་ཐོན་བྱ་བ་རུ་གོ །རྩི་ཤིང་ནགས་ཚལ་ལུས་ལ་བརྒྱན། བྱ་བ་ནི།
སྤྱོད་པ་སྤངས་བླང་མེད་པར་སྤྱོད་བྱ་བ་རུ་གོ །རིན་ཆེན་གསེར་གྱི་གླིང་ལ་སྡོད། བྱ་
བ་ནི། འབྲས་བུ་གཞན་དུ་མ་ཚོལ་བྱ་བ་རུ་གོ །འཇིག་འདྲལ་མེད་པའི་གནས་ཡུལ་དུ།
བྱ་བ་ནི། སངས་རྒྱས་འཁྲུངས་པའི་ཡུལ་དུ་གོ །ནམ་མཁའི་བདག་པོ་དེ་ན་བཞུགས།
བྱ་བ་ནི། གཤེན་ནམ་མཁའ་སྣང་བའི་མདོག་ཅན་གོ །ཟད་མེད་ཡིད་བཞིན་ནོར་བུ་
ལོངས། བྱ་བ་ནི། རྫོགས་པ་ཆེན་པོའི་དོན་ཉམས་སུ་ལོང་བྱ་བ་རུ་གོ །མི་རྗེ་དབང་
པོའི་ཐུགས་རྒྱུད་ཟུངས། བྱ་བ་ནི། སངས་རྒྱས་ཐུགས་ཀྱི་ལས་དཔོན་གྱིས་བྱ་བ་རུ་གོ །
སྒྱུ་མ་མཁན་གྱི་གྲོང་ཁྱེར་ཤིག །བྱ་བ་ནི། མ་རིག་འཁྲུལ་པའི་སེམས་རྒྱུད་ཐུལ་བྱ་བ་
186

སེམས་སྡེ།
ཐབས་དྲུག་གསལ་བའི་ལག་ལེན།
རུ་གོ །མྱུར་མགྱོགས་བང་ཆེན་ཕྱོགས་བཅུར་རྫོངས། བྱ་བ་ནི། སྒྲ་བསྒྱུར་གྱི་ལོ་ཙས་
བསྟན་པ་ཕྱོགས་བཅུར་སྤེལ་བྱ་བ་རུ་གོ །གཏད་པ་མེད་པའི་ལས་གྲུབ་ནས། བྱ་བ་
ནི། སྐྱོ་ངས་མེད་པའི་འགྲོ་དོན་གྱིས་བྱ་བ་རུ་གོ །ཐོབ་པ་མེད་པའི་ནོར་ལོན་ན། བྱ་བ་
ནི། འགྲོ་བ་སེམས་ཅན་གྱི་ཁ་ལོ་བསྒྱུར་བྱ་བ་རུ་གོ །ཁྱོད་ཀྱི་བསམ་པ་མཐའ་རུ་ཕྱིན།
བྱ་བ་ནི། སེམས་བསྐྱེད་པས་ནི་གཞན་དོན་བྱེད། ཡང་དག་དོན་དམ་དེ་ཡིས་འགྲུབ།
བྱ་བ་རུ་གོ །བདག་ཆག་རྣམས་ཀྱང་དེ་ལ་དགྱེས། བྱ་བ་ནི། གཡུང་དྲུང་གི་བསྟན་པ་
ཕྱོགས་བཅུར་སྤེལ་ན། བཀའ་སྐྱོང་སྲུང་མ་དང་། བསྟན་པའི་སྡོང་གྲོགས་བྱེད་ཟེར་
བར་གོ་སྟེ། སངས་ཀྱི་ནམ་ལངས་ནས། གསང་སྔགས་ཀྱི་སྒྲུབ་པ། འབྲས་བུའི་ལས་
མཐའ་རྫོགས་པར་མཛད་དེ། ཡབ་ཡུམ་ལ་གསུངས་པ། བདག་ནི་ཡེ་ཤེས་དབལ་
མོས་ལུང་བསྟན་ནས། བསྟན་པ་བོན་གྱི་དངོས་གྲུབ་བསྙེམས་ཟེར་བ། འདི་རུ་མི་
འདུག་སྟག་གཟིག་ཡུལ་དུ་འགྲོ། ཡབ་ཡུམ་སྐུ་ཁམས་བདེ་མོར་བཞུགས་པར་ཞུ། ཞེས་
གསུངས་པ་ལ། ཡབ་ཡུམ་ཡང་ཤིན་ཏུ་ཐུགས་ལ་བདེ་བར་གྱུར་ནས། ཞུས་པ། རྒྱལ་
བའི་སྲས་བུ་ཁྱད་པར་དམ་པ་ལགས། རིགས་དང་ལྡན་པའི་མཚན་ལྡན་ཁྱེའུ་ཁྱེད།
དང་པོ་མ་སྲིད་ཡབ་ཡུམ་རྨོངས་པས་གདུང༌། མཁས་པ་ལོ་པཎ་བརྒྱད་ལ་ཞུ་བ་ཕུལ།
སྒྱུ་མའི་ནོར་དང་རྫས་ལ་མ་ལྟོས་པས། ལུས་སྲོག་འབྲལ་ཀྱང་འགྱོད་མེད་རྩོལ་བ་
བསྐྱེད། ལོ་པཎ་ཞལ་ནས་བཀའ་ཡི་གནང་བ་མཛད། ཡབ་ཡུམ་གཉིས་ཀྱང་པྲ་ལྟས་
གློ་བ་དགའ། བར་དུ་སྤྲུལ་པའི་སྲས་ཁྱེད་སྐུ་བལྟམས་པ། ལྷ་ལས་བབ་པའི་བུ་གཅིག་
ཡིན་ངོ་ཤེས། བདུད་དང་མི་མིན་བསླུ་བ་ཅི་འབྱུང་དོགས། ཡབ་ཡུམ་སྔོན་གྱི་བསོད་
ནམས་ཅི་ཡོད་བསམ། ཞིང་ཁམས་གཞན་དག་ཅིག་ཏུ་འཕོ་ཡིན་དོགས། ཤིན་ཏུ་
དགའ་ཡང་དགའ་ལ་སྐྲགས་ཀྱང་སྐྲགས། ཁ་འབར་མ་ཡིས་ནོར་བུ་འཆང་དང་འདྲ།
རང་ལ་ཡོད་པའི་ནོར་ལ་རང་ཉིད་སྐྲགས། དེ་ཡི་ཉ་ར་བཙའ་རྫིས་ཚེ་ཕྱེད་ཡེང་། དེ་
187

གསུང་རབ་སྒོ་མཛོད་རིན་པོ་ཆེའི་གླེགས་བམ། 140
སམ།
བཞིན་བདག་ཆག་གཉིས་ཀྱིས་དེ་ཡིས་མཚོན། ཕ་མའི་ལུས་ལས་ཆད་པའི་སྲས་བུ་
ཁྱོད། འདི་རུ་མི་བཞུགས་སངས་རྒྱས་ཡུལ་དུ་འགྲོ། བསྟན་པའི་དངོས་གྲུབ་ལན་ཟེར་
ཅི་བདེན་ཨང་། བདག་ཅག་ཡབ་ཡུམ་སྣང་བ་བྲིད་ལགས་སམ། ངེས་པར་མངོན་
གསལ་དྲུང་དུ་མ་སླེབ་ན། རྨི་ལམ་སྒྱུ་མའི་ཕུགས་ལ་ཅི་ཆ་མཆིས། དྲང་པོར་ལྡེམ་
དགོངས་མ་ལགས་བདེན་མོད་ཀྱང༌། སྟག་གཟིག་ཁྲོམ་པའི་ཚན་ཆེན་བགྲོད་ལགས་
གཅན་གཟན་དུག་སྦྲུལ་ཁ་རླངས་མེ་བས་ཚ། ཆུ་གླིང་རྒྱ་མཚོ་བྲག་འཕྲང་ཡ་
རེ་ང་། གླིང་བར་མི་དང་མི་མེན་ཆོ་རེ་རྩུབ། སྟག་གཟིག་བོན་གྱི་འབྱུང་གནས་ཡིན་
ལགས་ཀྱང་། ཞང་ཞུང་སྒོ་ཕུགས་བོན་གྱི་ཡང་མཛོད་ཡིན། མཁས་པ་ལོ་པཎ་ཞལ་སྔ་
འདི་རུ་འགྲིམ། འཇིག་རྟེན་ཁམས་ན་རེ་ལྟོས་མང་ལགས་ཀྱང་། སྙིང་ནས་རེ་བ་དྲིན་
ཅན་ཕ་མ་ཡིན། འཇིག་རྟེན་ཁམས་ན་གཉན་པ་མང་ལགས་ཀྱང་། དོན་དུ་གཉེར་བ་
དྲིན་ཆེན་ཕ་མ་ཡིན། འཇིག་རྟེན་ཁམས་ན་དགའ་མཛེས་མང་ལགས་ཀྱང་། དོན་དུ་
བརྩེ་བ་དྲིན་ཆེན་ཕ་མ་ཡིན། དེ་རུ་མི་འབྱོན་འདི་རུ་བཞུགས་པར་ཞུ། ཞེས་ཞུས་ནས་
སྤྱན་ནས་མཆི་མ་བྱུང་ངོ༌། དེ་ལ་སྲས་ཀྱིས་གསུངས་པ། གསོན་དང་བཀའ་དྲིན་ཅན་
གྱི་ཡབ་ཡུམ་གཉིས། མ་རིག་སེམས་ཅན་ལས་ཀྱིས་འཁོར་བ་ལས། སྡུག་བསྔལ་ཉོན་
མོངས་སྲེད་ལེན་རྟེན་འབྲེལ་གྱིས། ཕ་མ་བུ་གཉེན་ཆགས་དང་འཁོར་བ་བྱུང་། བྱང་
ཆུབ་སེམས་ནི་རོགས་མེད་གཅིག་པུ་ལ། བྱུང་གནས་འབྲས་གསུམ་རྐྱང་པ་གཅེར་བུར་
འགྲོ། ཐམས་ཅད་འགྲོགས་ནས་དཔུང་གིས་ཕུལ་ས་མེད། ནོར་ཟས་བསགས་ནས་
རྒྱུ་ཡིས་བསླུ་ས་མེད། གོ་མཚོན་བསྟར་ནས་དམག་གིས་འཐབ་ས་མེད། གྲུང་པོ་བྱས་
ནས་འབྲོས་དང་གཞོལ་ས་མེད། འཛངས་པར་བྱས་ན་ཤག་གིས་རྒྱལ་ས་མེད། ནམ་
ཡང་ཁ་ཁའི་ལམ་ལ་སོ་སོ་འགྲོ། ལྷན་ཅིག་འདུས་ནས་འདུག་པའི་ཐབས་མེད་པས།
སྔ་འཕྱི་ནམ་འབྲལ་དུས་ལ་ཅི་ཁྱད་ཡོད། འོན་ཀྱང་འོ་སྐོལ་ཡབ་ཡུམ་སྲས་གསུམ་
188

སེམས་སྡེ།
ཐབས་དྲུག་གསལ་བའི་ལག་ལེན།
ནི། འཁོར་བ་རང་རྒྱུད་པ་དང་ཡེ་མི་འདྲ། ཕ་མའི་བཀུར་སྟི་ཁོ་བོའི་སེམས་ལ་གསལ།
སྲོག་དབུགས་བསྡུས་པ་བརྒྱ་ལ་ཕན་འདོགས་བས། དྲིན་ཆེན་ཕ་མ་སྐད་ཅིག་དགྱེས་
པས་དགའ། དགེ་སློང་ཞིང་དག་བརྒྱ་ལ་ཚོགས་བསགས་བས། རྩ་བའི་བླ་མ་སྐད་
ཅིག་མྱེས་པས་དགའ། དེ་འགྱུར་དེ་ཡི་ཡོན་ཏན་བསམ་མཐའ་ཡས། ཡབ་ཡུམ་དག་
ལ་ལྡེམ་དགོངས་ག་ལ་ཞིག །རྨི་ལམ་འཁྲུལ་པ་དག་ལ་ཡིད་འཕྱོ་མེན། སྲིད་པའི་རྒྱལ་
མོས་མངོན་སྣང་ལུང་བསྟན་ཡིན། གཞན་དབང་བོན་གཤེན་རྣམས་དང་ང་མི་འདྲ།
ང་ཡི་རིག་པ་འགག་མེད་ཟང་ཐལ་འདི། ཚེ་རབས་གོང་ནས་སྦྱངས་པའི་ནུས་མཐུའི་
སྟོབས། ད་ལྟའི་དུས་འདི་བསྐོས་པའི་འགྲོ་འདུལ་ཡིན། སྟག་གཟིག་ཁྲོམ་པའི་ཚལ་
ཆེན་བདག་གིས་བསྒྲོད། སྐུ་ལུས་སྤྲུལ་བསྒྱུར་རྫུ་འཕྲུལ་ང་ལ་ཡོད། ལུས་སྲོག་བསྐྱེད་
པའི་ཡབ་ཡུམ་དྲིན་ཅན་གཉིས། ཐུགས་ཆུང་མི་འཚལ་བདག་དང་འབྲལ་དོགས་མེད།
ལས་འཕྲོ་སྨོན་ལམ་གཅིག་པའི་ཡབ་ཡུམ་ཡིན། ཁོ་བོ་མི་ཐོགས་སླར་ལ་ལོག་ནས་
མཆིས། བདག་ནི་སངས་རྒྱས་ཐུགས་ཀྱི་ལས་དཔོན་ཏེ། ལྔ་བརྒྱའི་སེམས་ཅན་འགྲོ་བ་
ང་ཡིས་འདུལ། ཡབ་ཡུམ་ཐུགས་དམ་བདེ་མོར་བཞུགས་པར་ཞུ། ཞེས་ཞུས་སོ།
དེ་ནས་སྲས་དེ་ཡང་གཡུ་བྱ་ཁུ་བྱུག་ཅིག་ཏུ་སྤྲུལ་ནས། ནུབ་ཕྱོགས་སུ་གཤེགས་
པས། དྲོ་ཐེབ་གཅིག་གིས་རི་རྒྱལ་ལྷུན་པོའི་ཕོ་བྲང་དུ་ཕེབས་སོ། །ཕེབས་ནས་ཀྱང་།
འཁོར་རྣམས་ཀྱིས་ལྷོ་འཛམ་བུ་གླིང་གི་